Diari Oficial de la Generalitat Valenciana


Sumari del DOGV 4091, del 21-09-2001 (2001/9129)

RESOLUCIÓ de 17 de setembre de 2001, de la Universitat Politècnica de València, per la qual es convoca concurs per a la provisió de llocs de treball del grup B, sector d'administració general, gestió administrativa d'aquesta universitat.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4091

Data del DOGV
:   21-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9129


Data del document
:   17-09-2001

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * universitat
    * professió administrativa

RESOLUCIÓ de 17 de setembre de 2001, de la Universitat Politècnica de València, per la qual es convoca concurs per a la provisió de llocs de treball del grup B, sector d'administració general, gestió administrativa d'aquesta universitat. [2001/M9129]
  
Atés que hi ha llocs de treball vacants de naturalesa funcionarial i a fi de permetre la mobilitat del personal funcionari de carrera de la Universitat Politècnica de València que així ho desitge, aquest rectorat, de conformitat amb allò que disposa el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, i en virtut de les facultats conferides per l'article 48.6 del Decret 145/1985, de 20 de setembre, resol convocar concurs per a la provisió de llocs de treball les condicions, els requisits i, si escau, els mèrits dels quals s'especifiquen en l'annex I a la present resolució, d'acord amb les següents bases:
  
Primera
  
Podran prendre part en aquest concurs els funcionaris de carrera de la UPV que complisquen les condicions següents:
  
Pertànyer al grup B, gestió administrativa, del sector d'administració general.
  
1) Amb caràcter voluntari:
  
Els funcionaris de carrera esmentats que es troben en alguna d'aquestes situacions administratives:
  
a) Servei actiu.
  
b) Excedència voluntària. Si aquesta és per interés particular, sempre que al terme de presentació d'instàncies porten més de dos anys en aquesta situació.
  
c) Serveis especials.
  
3) Amb caràcter forçós:
  
Els funcionaris de carrera esmentats que es troben en alguna d'aquestes situacions administratives:
  
1. Servei actiu amb destinació provisional, tret d'aquells que ocupen llocs de lliure designació.
  
2. Suspensos, complit el temps de suspensió.
  
3. Excedència forçosa.
  
4. Expectativa de destinació.
  
Segona
  
Les peticions es formularan mitjançant la cita, per ordre de prioritat del número que cada lloc de treball té adjudicat en el present concurs, de conformitat amb allò disposat en l'annex I.
  
Tercera
  
Les sol·licituds per a prendre part en aquesta convocatòria, cal dirigir-les al Rectorat de la Universitat Politècnica de València, camí de Vera, s/n, 46305 València. La sol·licitud i la declaració caldrà imprimir-les i presentar-les tal com s'especifica en el següent paràgraf.
  
Els aspirants que vulguen participar en el present concurs, hauran d'emplenar les dades de la sol·licitud i la declaració que es troba en l'adreça de la següent aplicació: UPVnet\Aplicaciones administrativas\Rios\Bullent. Una de les còpies de la sol·licitud declaració de mèrits haurà de lliurar-se juntament amb la documentació acreditativa d'aquells mèrits que no consten en l'expedient personal en el Servei de Recursos Humans, davant el Registre General de la Universitat Politècnica de València, siti a l'edifici del Rectorat; als registres auxiliars de la EPS de Gandia i la EPS d'Alcoi, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
Així mateix, a través de la pàgina principal del Bullent, hauran de trametre'n la còpia corresponent al Servei de Recursos Humans.
  
Qualsevol modificació de les dades que consten en la sol·licitud i la declaració de mèrits que l'aspirant vulga fer, una vegada presentat davant el registre, caldrà efectuar-la de la mateixa manera que s'ha detallat anteriorment. Només es podran fer modificacions de les dades dins del termini de presentació de sol·licituds.
  
El termini de presentació de sol·licituds serà de 20 dies hàbils i comença a l'endemà de la publicació d'aquesta resolució en el Diari Oficial de la Generalitat Valenciana.
  
Amb aquest efecte, la persona interessada podrà revisar el seu expedient personal, que figura en el Servei de Recursos Humans.
  
Quarta
  
La valoració dels mèrits per a l'adjudicació dels llocs s'efectuarà d'acord amb el barem contingut en l'annex II d'aquesta convocatòria.
  
Els llocs de treball seran adjudicats a aquells funcionaris que reunisquen els requisits establits per a cada lloc de treball en la relació de llocs i que figuren en l'annex I d'aquesta convocatòria.
  
La puntuació mínima requerida per a l'adjudicació dels llocs de treball és la que figura en l'annex I d'aquesta convocatòria.
  
El que s'ha disposat en el paràgraf anterior no serà d'aplicació per a l'adjudicació de la primera destinació als funcionaris de nou ingrés.
  
Cinquena
  
L'ordre de prioritat per a l'adjudicació dels llocs al personal funcionari serà donat per la puntuació obtinguda segons el barem especificat en l'annex II, sens perjudici del dret preferent del personal en situació d'excedència forçosa i per cura de fills, per aquest ordre, en llocs de treball de nivell igual al seu grau personal reconegut, tal com estableix l'article 45.1 del Text Refós de la Llei de la Funció Pública, de 24 d'octubre de 1995.
  
Els casos d'empat en la puntuació final del personal que no siga de nou ingrés, els resoldrà la comissió; en primer lloc, considerant qui ha obtingut una puntuació més alta en l'apartat d'experiència professional i, si persisteix l'empat, a favor de qui acredite més antiguitat; en el cas que continue havent-hi empat, el lloc de treball s'ha d'adjudicar al de més edat, i, si continua l'empat, s'ha de fer un sorteig públic.
  
El dret preferent ha de ser expressament invocat en la sol·licitud.
  
Les destinacions adjudicades són irrenunciables, tret que entre la convocatòria i la resolució d'aquesta hagen transcorregut més de quatre mesos.
  
Sisena. Comissió de valoració.
  
1) La comissió de valoració estarà formada pels següents membres:
  
President/a: un/una vicerector/a o el/la secretari/ària general de la Universitat Politècnica de València.
  
Vocals:
  
Tres funcionaris/àries de carrera designats pel rectorat, que han de pertànyer com a mínim al grup de titulació en què estiguen classificades les vacants oferides.
  
Tres representants, designats un per cadascuna de les centrals sindicals més representatives en l'àmbit de la Universitat Politècnica de València, que han de tenir la condició de funcionaris/àries de carrera i han de pertànyer com a mínim al grup de titulació en què estiguen classificades les vacants oferides.
  
Secretari/ària: un/una funcionari/ària de carrera designat pel Rectorat, que actuarà amb veu però sense vot.
  
Així mateix, es designarà una comissió de valoració suplent amb la mateixa composició.
  
2) Els membres de la comissió de valoració estan subjectes als motius i les causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3) Contra els actes de la comissió de valoració, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de la recepció de la notificació o de tres mesos si no hi ha acte exprés. El recurs es podrà interposar davant de l'òrgan que va dictar l'acte que s'impugna o davant del rectorat com a òrgan competent per a resoldre'l.
  
Setena. Desenvolupament del procediment
  
1) Conclòs el termini de presentació de sol·licituds, el rector dictarà una resolució que es publicarà en el tauler d'anuncis de Recursos Humans, Secció del PAS, situat a l'Edifici de Rectorat i en la següent adreça d'Internet http://www.upv.es/rrhh (Gestió de Personal d'Administració i Serveis; Personal Funcionari; Concursos i Oposicions; Concurs de Trasllat i Mèrits), que contindrà la relació provisional d'admesos i exclosos a la realització del concurs, així com els nomenaments dels membres que componen la comissió de valoració
  
2) Els aspirants pod.ran, en cas d'error o exclusió, corregir els defectes que continga la seua sol·licitud o realitzar les reclamacions que estimen convenients en el termini de 10 dies hàbils comptadors a partir de l'endemà de la publicació de la relació esmentada en el paràgraf anterior.
  
3) Transcorregut el termini de 10 dies hàbils, esmenats els defectes, si escau, i vistes les reclamacions corresponents, es dictarà resolució que contindrà la relació definitiva d'admesos i exclosos, que es publicarà mitjançant els sistemes previstos en l'apartat 7.1.
  
4) Una vegada publicada la relació definitiva d'admesos i exclosos, la comissió de valoració procedirà a avaluar els mèrits al·legats pel personal concursant.
  
5) La comissió de valoració farà públic al tauler d'anuncis del Servei de Recursos Humans, Secció del PAS, situat a l'Edifici de Rectorat i en la següent adreça d'Internet http://www.upv.es/rrhh (Gestió de Personal d'Administració i Serveis; Personal Funcionari; Concursos i Oposicions; Concurs de Trasllat i Mèrits), el resultat de la valoració dels mèrits al·legats, com també de l'adjudicació provisional de les vacants oferides. Aquesta informació es mostrarà en una relació que comprenga la totalitat del personal concursant, ordenada de major a menor puntuació total, amb indicació per a cada un d'ells de l'obtinguda en cada un dels apartats del barem i amb expressió, si s'escau, del lloc adjudicat. Les persones interessades disposaran d'un termini improrrogable de deu dies hàbils per a la presentació de reclamacions a través del Registre General d'aquesta Universitat Politècnica de València, dels registres auxiliars de la EPS d'Alcoi i la EPS de Gandia, o en qualsevol de les formes establides en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú, redactat d'acord amb la Llei 4 /1999, de 13 de gener.
  
6) Transcorregut aquest termini, la comissió resoldrà les reclamacions que s'hagen presentat, formularà la relació definitiva d'adjudicació de llocs i l'enviarà al rectorat perquè es publique mitjançant resolució motivada.
  
7) En la resolució d'adjudicació dels concursos s'indicarà la data en què s'haurà d'efectuar el cessament en els actuals llocs de treball i la presa de possessió de les destinacions adjudicades. Excepte casos de força major degudament justificats, el termini de presa de possessió començarà a comptar-se a partir de l'endemà del cessament.
  
No obstant el que s'ha previst en l'apartat anterior, els responsables de les distintes unitats podran sol·licitar a la gerència l'ajornament del cessament per necessitats del servei fins a un màxim de 20 dies hàbils.
  
En els supòsits de nou ingrés o de reingrés des de la situació d'excedència voluntària, es disposarà d'un mes de termini per a prendre possessió de la destinació. Si es fa ús d'aquest termini, durant aquest període no es tindrà dret a cap retribució.
  
En cap cas el canvi de lloc de treball amb motiu de la participació en un concurs o una convocatòria de lliure designació no podrà comportar la percepció d'indemnització de cap tipus.
  
Vuitena
  
Contra aquest acte, que exhaureix la via administrativa, es pot interposar recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la notificació, d'acord amb el que s'estableix en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, 22 de la Llei Orgànica 11/1983, de 25 d'agost, de Reforma Universitària i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar en el termini d'un mes comptador a partir de l'endemà d'aquesta notificació un recurs potestatiu de reposició davant d'aquest rectorat, d'acord amb el que es disposa en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administració Comú, redactat d'acord amb la Llei 4/1999, de 13 de gener. Tot això sens perjudici que s'utilitze qualsevol altra via que es considere oportuna.
  
València, 17 de setembre de 2001.- El rector de la Universitat Politècnica de València: Justo Nieto Nieto.
  
Funcions dels llocs:
  
Cap d'administració d'escola / de facultat
  
Sota la dependència orgànica del gerent i funcional del director del centre, la missió bàsica del lloc és gestionar el centre sota la seua responsabilitat, servint de nexe d'unió entre els serveis centrals i el centre, supervisant i coordinant el personal d'administració i serveis destinat allí, realitzant amb aquesta finalitat les següents funcions:
  
- Supervisar, organitzar i executar els treballs corresponents a la unitat i l'àrea de competència, assumint la direcció i responsabilitat del personal sota la seua dependència i aplicant els criteris i processos fixats pels serveis centrals de la UPV.
  
- Supervisar i controlar el funcionament dels distints serveis del seu àmbit de competència, com consergeria, neteja-
  
- Dirigir i supervisar el registre de documentació i correspondència del centre.
  
- Supervisar l'execució del pressupost en les àrees que directament el concernisquen.
  
- Coordinació amb el Servei de Comptabilitat per a la correcta actualització de l'inventari.
  
- Mantenir un coneixement actualitzat de la normativa vigent aplicable en el seu àmbit de competència i responsabilitzar-se de la correcta aplicació.
  
- Responsabilitzar-se de la gestió acadèmica dels alumnes del centre: matriculació, revalidacions, actes, expedients, etc.
  
- Gestionar, en coordinació amb el Servei de Recursos Humans, els assumptes relatius al personal tècnic i d'administració i serveis assignat al seu àmbit de competència: control horari, permisos, vacacions, implantació del pla de formació, etc.
  
- Gestió d'aquells temes que li demane el Servei de Recursos Humans, relatius al personal docent adscrit al centre.
  
- Gestionar si escau el registre en la seua àrea de coordinació amb el Registre General.
  
- Mantenir amb proveïdors i subministradors els contactes necessaris per a gestionar les compres.
  
- Gestionar com a responsable els comptes de caixa i els pagaments específics.
  
- Assistir a les reunions a què siga convocat d'acord amb les seues competències.
  
- Elaborar els informes, les instruccions i la documentació que li sol·liciten els òrgans competents.
  
- Participar en les tasques d'informatització.
  
- Maneig d'aplicacions informàtiques a nivell d'usuari.
  
- Informar i atendre el públic.
  
- I totes aquelles funcions inherents a la categoria professional i el lloc de treball.
  
Tècnic de gestió de beques, tercer cicle i títols del Servei d'Alumnat
  
- Sota la dependència orgànica i funcional del cap del Servei d'Alumnat, serà responsable de la gestió i el desenvolupament dels distints processos administratius que aquell haja planificat i li haja encomanat, amb el qual despatxarà els assumptes del seu àmbit de gestió.
  
- Serà jeràrquicament l'immediat superior de les unitats de beques, tercer cicle i títols, i realitzarà igualment en aquestes àrees de competència les següents funcions:
  
- Serà responsable de la gestió administrativa i del suport informàtic necessari als processos que afecten les convocatòries de beques del Ministeri d'Educació, Cultura i Esport, la Conselleria de Cultura i Educació, així com les pròpies de la Universitat Politècnica de València, la tramitació de les quals estiga encomanada al Servei d'Alumnat.
  
- Gestionarà els recursos administratius o les reclamacions que afecten els processos de les convocatòries de beques corresponents.
  
- Gestionarà el procés administratiu i informàtic previst per a realitzar l'oferta de programes de doctorat i de treballs d'investigació de cada curs acadèmic.
  
- Organitzarà el procés d'automatrícula de tercer cicle i el desenvolupament posterior d'aquest.
  
- Supervisarà i controlarà les propostes dels tribunals de tesis doctorals, així com els informes emesos pels vocals d'aquests.
  
- Supervisarà les propostes de convenis d'impartició de cursos de doctorat amb altres universitats i de cotutela de tesis.
  
- Verificarà i efectuarà el seguiment del procés de sol·licitud i expedició de títols universitaris oficials, així com de títols propis.
  
- Gestionarà l'adaptació a l'aplicació informàtica de títols de les modificacions que puga donar el Ministeri d'Educació, Cultura i Esport.
  
- I totes aquelles funcions inherents al lloc de treball i la categoria professional.
  
Tècnic de gestió de la Unitat de Vicegerència
  
Funcions bàsiques:
  
- Quant a l'organització: distribuir, normalitzar, supervisar i executar els treballs corresponents a la unitat.
  
- Quant al personal: coordinar el personal destinat a la unitat.
  
- Quant a l'administració: coordinar els treballs administratius de la seua competència, col·laborar amb els responsables de la unitat i assumir les funcions que li siguen assignades.
  
Funcions específiques:
  
- Seguiment de la normativa vigent en matèria fiscal i de Seguretat Social.
  
- Revisió dels documents comptables que es trameten a la Secció de Fiscalització, corresponents a personal extrauniversitari.
  
- Col·laborar amb l'equip de control extern en el subministrament i l'elaboració de dades i documents.
  
- Preparació dels plecs de clàusules administratives particulars dels diversos contractes administratius.
  
- Col·laborar en la qualificació de la capacitat per a contractar dels licitadors a les diferents contractacions.
  
- Seguiment i revisió dels expedients de contractació.
  
- Col·laborar en el seguiment de l'execució i la justificació dels programes d'inversions.
  
- Realització dels documents comptables en les fases prèvies i en les inversions centralitzades.
  
- Participar en les reunions i els esdeveniments a què haja d'assistir d'acord amb les seues competències.
  
- Realitzar suggeriments per a la millora del funcionament i de la qualitat de la unitat.
  
- Realitzar les tasques necessàries, afins a la categoria del lloc, que, per raons del servei, li encomanen els superiors.
  
Tècnic de gestió en el Servei de Gestió Econòmica
  
- Reconeixement i comptabilització dels ingressos per contractes i activitats, article 11 de la LRU.
  
- Gestió de cobrament de la facturació davant de deutors.
  
- Anàlisi i gestió de la morositat.
  
- Seguiment de la gestió de cobrament en via judicial.
  
- Comptabilització i gestió de les remeses dels ingressos per taxes de matrícula.
  
- Seguiment de la gestió de cobrament amb les entitats financeres col·laboradores.
  
- Mantenir un coneixement actualitzat de la normativa vigent aplicable en el seu àmbit de competència i responsabilitzar-se de la seua correcta aplicació.
  
- Elaborar els informes, les instruccions i la documentació que li sol·liciten els òrgans competents.
  
- Participar en les tasques d'informatització.
  
- Maneig d'aplicacions informàtiques a nivell d'usuari.
  
- Participar en les reunions i els esdeveniments a què haja d'assistir d'acord amb les seues competències.
  
- Realitzar suggeriments per a la millora del funcionament i de la qualitat de la unitat.
  
- Realitzar les tasques necessàries, afins a la categoria del lloc, que, per raons del servei, li encomanen els superiors.
  
Tècnic de gestió de la Unitat de Contractació i Beques d'Investigació en el Servei de Recursos Humans
  
Sota la dependència del cap de la secció del PAS, haurà de gestionar l'estructura administrativa de suport en matèria de contractació laboral, beques i altres figures jurídiques en l'àrea d'activitats de I + D. Té atribuïdes les següents funcions:
  
- Coordinar i supervisar el treball del personal assignat a la seua unitat.
  
- Coordinar i gestionar els processos de selecció del personal laboral de suport en activitats de I + D.
  
- Coordinar i gestionar la contractació laboral i el nomenament de becaris.
  
- Recopilar, actualitzar i transmetre les disposicions legals i normes de les matèries relacionades amb la seua àrea de competències.
  
- Prestar assessorament als responsables de projectes, convenis i altres activitats de I + D.
  
- Preparació de la documentació tècnica necessària dels assumptes de l'àrea de la seua competència.
  
- Elaboració d'informes i documents de treball.
  
- Proposar i posar en pràctica nous procediments d'execució de tasques administratives.
  
- Maneig d'aplicacions informàtiques a nivell d'usuari.
  
- Prestar el suport tècnic en altres assumptes de competència de la Secció del PAS.
  
- I totes aquelles funcions inherents al lloc de treball i la categoria professional.
  
Tècnic de gestió de personal docent i investigador en el Servei de Recursos Humans
  
Sota la dependència del cap de la secció del PDI, haurà de gestionar l'estructura administrativa de suport en matèria de gestió de personal docent i investigador. Té atribuïdes les següents funcions:
  
- Coordinar i supervisar el treball del personal assignat a la secció de PDI.
  
- Coordinar i gestionar els processos administratius assignats als diferents negociats que integren la secció de PDI.
  
- Recopilar, actualitzar i transmetre les disposicions legals i normes de les matèries relacionades amb l'àrea de gestió del PDI.
  
- Prestar assessorament als responsables de departaments i centres en matèria de gestió del PDI.
  
- Preparació de la documentació tècnica necessària dels assumptes de l'àrea de la seua competència.
  
- Elaboració d'informes i documents de treball.
  
- Proposar i posar en pràctica nous procediments d'execució de tasques administratives.
  
- Maneig d'aplicacions informàtiques a nivell d'usuari.
  
- Prestar el suport tècnic en altres assumptes de competència de la secció del PDI.
  
- I totes aquelles funcions inherents al lloc de treball i la categoria professional.
  
Tècnic de gestió de retribucions i assegurances socials en el Servei de Recursos Humans
  
Sota la dependència del cap de la Secció de Nòmines i Seguretat Social, haurà de gestionar l'estructura administrativa de suport en matèria de retribucions del personal i de les assegurances socials. Té atribuïdes les següents funcions:
  
- Coordinar i supervisar el treball del personal assignat a la seua unitat.
  
- Coordinar i gestionar els processos assignats als diferents negociats que integren la Secció de Nòmines i Seguretat Social.
  
- Col·laborar en l'elaboració de dades sobre despeses de personal i d'assegurances socials, per a la confecció del pressupost.
  
- Realitzar estudis, informes, memòries, estadístiques, etc. sobre temes de la seua competència.
  
- Recopilar, actualitzar i transmetre les disposicions legals i normes de les matèries relacionades amb la seua àrea de competències.
  
- Preparació de la documentació tècnica necessària dels assumptes de l'àrea de la seua competència.
  
- Elaboració d'informes i documents de treball.
  
- Proposar i posar en pràctica nous procediments d'execució de tasques administratives.
  
- Maneig d'aplicacions informàtiques a nivell d'usuari.
  
- Prestar el suport tècnic en altres assumptes de competència de la Secció de Nòmines i Seguretat Social.
  
- I totes aquelles funcions inherents al lloc de treball i la categoria professional.
  
ANNEX II
  
Barem
  
1. Antiguitat: es valorarà amb 0,25 punts cada any complet de serveis en un lloc de treball en qualsevol administració pública, ja siga amb destinació provisional o definitiva, fins a un màxim de 2,00 punts.
  
A aquest efecte es computaran els serveis prestats amb caràcter previ a l'ingrés al cos o l'escala expressament reconeguda. No es computaran serveis que hagen sigut prestats simultàniament amb altres serveis igualment al·legats.
  
2. Grau personal: s'adjudicarà un màxim de 2,00 punts per la possessió d'un determinat grau personal consolidat dins de la carrera administrativa, de la manera següent:
  
a) Per posseir un grau personal superior al nivell del lloc sol·licitat: 2,00 punts
  
b) Per posseir un grau personal igual al nivell del lloc sol·licitat: 1,00 punt
  
c) Per posseir un grau personal inferior al nivell del lloc sol·licitat: 0,50 punts
  
3. Experiència professional: es valorarà com a màxim fins a 7,00 punts, segons l'escala següent:
  
a) Pel nivell de complement de destinació del lloc de treball exercit en el període comprés en els últims tres anys, amb una antiguitat mínima de sis mesos continuats en aquest lloc, s'adjudicarà fins a un màxim de 3,00 punts, distribuïts de la forma següent:
  
- Per l'exercici d'un lloc de treball de nivell superior al del lloc de treball pel qual es concursa: 3,00 punts
  
- Per l'exercici d'un lloc de treball del mateix nivell al del lloc de treball pel qual es concursa: 2,00 punts
  
- Per l'exercici d'un lloc de treball com a màxim inferior a dos nivells al del lloc de treball pel qual es concursa: 1,00 punt
  
A aquest efecte:
  
- El personal que es trobe exercint un lloc amb antiguitat de menys de sis mesos continuats, la valoració d'aquest apartat es farà considerant el nivell del lloc o dels llocs anteriors que complisquen aquests requisits o, si no n'hi ha, el nivell mínim del grup d'adscripció com a funcionari.
  
- Aquell personal que es trobe en una situació d'excedència s'entendrà que presta serveis en un lloc corresponent al grau reconegut en el seu moment, sempre que no hagen transcorregut més de cinc anys des que es trobe en aquesta situació. En el supòsit que hagen transcorregut més de cinc anys o no tinga grau consolidat, es considerarà el nivell mínim assignat al grup del seu cos o escala.
  
- Pel que fa al personal procedent de les situacions d'excedència per cura de fills i de serveis especials, es valorarà el nivell de l'últim lloc que exercien en actiu en què tinguen un mínim de serveis de sis mesos continuats i, si no n'hi ha, el nivell mínim corresponent al grup en què es classifique el seu cos o escala.
  
- Quan es tracte de personal que ocupe destinació provisional, la valoració es referirà al lloc que s'ocupe provisionalment, sempre que tinga un mínim de sis mesos continuats, en cas contrari, es considerarà el nivell del lloc o dels llocs anteriors que complisquen aquests requisits o, si no n'hi ha, el nivell mínim del grup d'adscripció com a funcionari.
  
b) Per l'exercici de llocs de treball pertanyents a la mateixa àrea a què correspon el lloc convocat, a més a més dels que corresponga computar per l'aplicació de l'apartat anterior, s'adjudicaran fins a un màxim de 4,00 punts, a raó d'1,00 punt per any; els mesos es prorratejaran i no es tindran en compte els períodes inferiors al mes. Si els llocs de treball pertanyen a àrees afins a les que correspon el lloc convocat, la puntuació per any serà de 0,50 a 0,75 punts; els mesos es prorratejaran i no es tindran en compte els períodes inferiors al mes. Per a la resta de llocs de treball que no tinguen relació amb l'àrea a què correspon el lloc convocat, es valorarà a raó de 0,25 punts per any.
  
En tot cas, per a la valoració de l'apartat b) seran presos únicament com a màxim els quatre anys compresos dins dels deu anys immediatament anteriors a aquesta convocatòria, ja siga ocupant el lloc de treball amb destinació definitiva o provisional. A aquest efecte es consideraran els quatre anys en què l'experiència professional siga més favorable.
  
Els expedients ferms de remoció de llocs de treball i els expedients disciplinaris ferms en què l'interessat haja sigut part i que guarden relació amb les funcions exercides en el seu lloc de treball, seran tinguts en consideració a l'efecte de valorar l'experiència professional, ja que aquesta valoració es reduirà en dos terços respecte a la puntuació prevista per a aquest concepte.
  
4. Titulacions acadèmiques: les titulacions acadèmiques oficials de nivell superior a l'exigida per a l'exercici del lloc de treball sol·licitat es valoraran amb 0,50 punts.
  
Quan es tracte de llocs de treball classificats indistintament per a dos grups, s'aplicarà el criteri anterior respecte del grup superior en què estiguera classificat aquest lloc.
  
 5. Cursos de formació i perfeccionament: es valoraran fins a un màxim de 5 punts els cursos de formació i perfeccionament que estiguen relacionats directament amb les funcions de cada lloc de treball objecte d'aquesta convocatòria.
  
Únicament seran considerats els cursos genèrics fins a un màxim d'1,50 punts, en cas que pel concepte de cursos específics no se sobrepasse el màxim establit anteriorment.
  
La valoració dels cursos específics s'efectuarà d'acord amb el barem següent, sense que es consideren els cursos fins a nou hores i, en cas que hi haja dos cursos amb el mateix contingut, només serà considerat el de més durada:
  
Nombre d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
La valoració dels cursos genèrics s'efectuarà d'acord amb el barem següent, sense que es consideren els cursos fins a nou hores i, en cas que hi haja dos cursos amb el mateix contingut, només serà considerat el de més durada:
  
Nombre d'hores Puntuació total
  
De 10 a 14 0,05
  
De 15 a 19 0,125
  
De 20 a 29 0,20
  
De 30 a 49 0.25
  
De 50 a 74 0,30
  
75 o més hores 0,375
  
Només es valoraran aquests cursos si van ser convocats o organitzats per universitats o si estan homologats per un organisme públic competent en el marc de programes de formació contínua, de formació ocupacional o de formació d'empleats públics; l'aspirant ha d'acreditar aquesta circumstància mitjançant diploma o certificat d'assistència o, si s'escau, d'aprofitament.
  
Es consideraran a aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
  
6. Coneixement del valencià: es valorarà fins a un màxim d'1,50 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià o pel Servei de Normalització Lingüística de la Universitat Politècnica de València, d'acord amb l'escala següent, en cas que es tinguen dos nivells, només es valorarà el del nivell més alt:
  
Per a llocs dels grups A o B
  
Elemental 1,00 punts
  
Mitjà 1,25 punts
  
Superior 1,50 punts
  
Per a llocs dels grups C o D
  
Oral 0,50 punts
  
Elemental 1,00 punt
  
Mitjà 1,25 punts
  
Superior 1,50 punts
  
En aquells llocs en què figure com a requisit específic per a la provisió un determinat nivell de coneixement de valencià, únicament seran considerats els superiors a aquest.
  
7. Coneixement d'idiomes de la Unió Europea: es valorarà el coneixement de llengües oficials de la Unió Europea distintes del castellà; aquest coneixement s'haurà d'acreditar documentalment mitjançant certificats expedits per l'Escola Oficial d'Idiomes, segons els nivells especificats, amb un màxim d'1,00 punt.
  
Per a la valoració d'aquests idiomes mai no es consideraran els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.
  
a) Haver superat el 3r curs d'idioma comunitari de l'Escola Oficial d'Idiomes: 0,30 punts
  
b) Haver superat el 5é curs d'idioma comunitari de l'Escola Oficial d'Idiomes: 0,60 punts